ai4bharat/Pralekha huggingface dataset:
પ્રધાનમંત્રીનું કાર્યાલય
આબોહવા અનુકૂલન શિખર મંત્રણા 2021માં પ્રધાનમંત્રીના સંબોધનનો મૂળપાઠ
મહાનુભાવો,
ભારત, આબોહવા અનુકૂલન શિખર મંત્રણાને આવકારે છે અને આ હેતુ માટે પ્રધાનમંત્રી માર્ક રુટના નેતૃત્વની પ્રશંસા કરે છે.
અગાઉના સમયની તુલનાએ હાલમાં આબોહવા અનુકૂલન વધુ મહત્વપૂર્ણ છે.
અને, ભારતના વિકાસના પ્રયાસોમાં તે મુખ્ય ઘટક છે.
અમે અમારી જાતને વચન આપ્યું છે કે:
- અમે માત્ર અમારા પેરિસ કરારના લક્ષ્યોને પ્રાપ્ત નહીં કરીએ પરંતુ તેનાથી પણ આગળ વધીશું;
- અમે માત્ર પર્યાવરણના અધઃપતનને નહીં રોકીએ પરંતુ તેને ઉલટાવીશું; અને,
- અમે માત્ર નવી ક્ષમતોનું સર્જન નહીં કરીએ પરંતુ તેને વૈશ્વિક હિતના એજન્ટ પણ બનાવીશુ
અમારા પગલાંઓ અમારી કટિબદ્ધતા દર્શાવે છે.
અમારું લક્ષ્ય 2030 સુધીમાં 450 ગીગાવોટ અક્ષય ઉર્જા નિર્માણની ક્ષમતા પ્રાપ્ત કરવાનું છે.
અમે LED લાઇટ્સને પ્રોત્સાહન આપી રહ્યાં છીએ અને દર વર્ષે 38 મિલિયન ટન કાર્બનડાયોક્સાઇડનું ઉત્સર્જન થતું બચાવીએ છીએ.
અમે 2030 સુધીમાં 26 મિલિયન બિનઉપજાઉ જમીનને ફરી હરિયાળી કરવા માટે પ્રયાસ કરી રહ્યાં છીએ.
અમે 80 મિલિયન ગ્રામીણ પરિવારોને રસોઇ માટે સ્વચ્છ ઇંધણ પૂરું પાડી રહ્યાં છીએ.
અમે 64 મિલિયન પરિવારોને પાઇપ દ્વારા પાણી પૂરવઠાની સાથે જોડી રહ્યાં છીએ.
અને, અમારી વિવિધ પહેલ માત્ર ભારત પૂરતી મર્યાદિત નથી.
આંતરરાષ્ટ્રીય સૌર સંગઠન અને આપત્તિ પ્રતિરોધક ઇન્ફ્રાસ્ટ્રક્ચર ગઠબંધન વૈશ્વિક આબોહવા ભાગીદારીની શક્તિ બતાવે છે.
હું અનુકૂલન માટે વૈશ્વિક આયોગને વૈશ્વિક સ્તરે ઇન્ફ્રાસ્ટ્રક્ચર પ્રતિરોધકતા વધારવા માટે CDRI સાથે કામ કરવા માટે આહ્વાન કરું છુ.
અને, હું આ વર્ષે ભારતમાં યોજનારી ત્રીજી આપત્તિ પ્રતિરોધક ઇન્ફ્રાસ્ટ્રક્ચર આંતરરાષ્ટ્રીય પરિષદમાં આપ સૌને આમંત્રિત કરું છુ.
મહાનુભાવો,
ભારતના સાંસ્કૃતિક મૂલ્યો અમને પ્રકૃતિ સાથે સૌહાર્દ કેળવીને જીવવાનું મહત્વ શીખવે છે.
અમારો આયુર્વેદનો પ્રાચીન ગ્રંથ અમને શીખવે છે કે આપણો પૃથ્વી ગ્રહ એ આપણી ધરતી માતા છે અને આપણે તેમના સંતાન છીએ.
જો આપણે આપણી ધરતી માતાની સંભાળ લઇશું તો તે આપણું લાલનપાલન કરવાનું ચાલુ રાખશે.
આબોહવા પરિવર્તન સાથે અનુકૂલન સાધવા માટે, આપણી જીવનશૈલીને પણ આ વિચારધારા સાથે અનુકૂલિત કરવી આવશ્યક છે.
આ લાગણી આપણને ભાવિ માર્ગ માટે રાહ ચિંધી શકે છે.
હું આપ સૌનો આભાર વ્યક્ત કરું છુ!
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
પ્રધાનમંત્રી આવતીકાલે કેન્દ્રીય સ્વાસ્થ્ય અને પરિવાર કલ્યાણ મંત્રાલયના બજેટ પોસ્ટ વેબિનારનું ઉદ્ઘાટન કરશે
આયુષ્માન ભારત ડિજિટલ મિશન, ઇ-સંજીવની અને ટેલિ મેન્ટલ હેલ્થ પર પ્રસિદ્ધ વક્તાઓ અને ખાનગી ક્ષેત્રના મુખ્ય હિતધારકો સહિત નિષ્ણાતો ઇન્ટરેક્ટિવ સત્રોમાં ભાગ લેશે
પ્રધાનમંત્રી શ્રી નરેન્દ્ર મોદી આવતીકાલે સવારે 10.00 વાગ્યે કેન્દ્રીય સ્વાસ્થ્ય અને પરિવાર કલ્યાણ મંત્રાલયના કેન્દ્રીય બજેટ પોસ્ટ વેબિનારનું ઉદ્ઘાટન કરશે. આયુષ્માન ભારત ડિજિટલ મિશન, ઇ-સંજીવની અને ટેલિમેન્ટલ હેલ્થ પ્રોગ્રામના વિષયો પર 10.45 કલાકથી 13.50 કલાક સુધી ત્રણ વિષયોનું સત્ર યોજાશે.
વેબિનારનો ઉદ્દેશ્ય આરોગ્ય ક્ષેત્રે સરકારની વિવિધ પહેલોને આગળ વધારવા માટે હિતધારકોને સામેલ કરવાનો છે. પ્રધાનમંત્રીનું સંબોધન બજેટ પછીના વેબિનાર માટે સૂર સેટ કરશે. વેબિનારમાં પ્રતિષ્ઠિત વક્તાઓ અને આરોગ્ય અને પરિવાર કલ્યાણ મંત્રાલય, નીતિ આયોગ, ઉદ્યોગ મંચ, સ્ટાર્ટઅપ્સ, એકેડેમીયા વગેરેના નિષ્ણાતો સાથે પેનલ ચર્ચા થશે, ઉપરાંત હિતધારકો સાથે ઇન્ટરેક્ટિવ સત્રો થશે. વિદાય સત્રની અધ્યક્ષતા સંયુક્ત રીતે કેન્દ્રીય આરોગ્ય અને પરિવાર કલ્યાણ મંત્રી ડૉ.મનસુખ માંડવિયા અને કેન્દ્રીય આયુષ મંત્રી શ્રી સર્બાનંદ સોનોવાલ કરશે.
વેબિનારમાં નીચેની ત્રણ થીમ પર બ્રેકઆઉટ સત્રો હશે:
આયુષ્માન ભારત ડિજિટલ મિશન: ડૉ. વી કે પોલ, સભ્ય, નીતિ આયોગ સત્રનું સંચાલન કરશે. આ પછી ડો. પ્રવીણ ગેડમ, એડિશનલ સીઈઓ, NHA દ્વારા પ્રેઝન્ટેશન કરવામાં આવશે. સુશ્રી ઉપાસના અરોરા, યશોદા હોસ્પિટલ, ડો. દેવી શેટ્ટી, અધ્યક્ષ, નારાયણા હેલ્થ, સુશ્રી અમીરા શાહ, એમડી, મેટ્રોપોલિસ લેબ, ડો. હર્ષ મહાજન, પ્રમુખ, નેથેલ્થ અને શ્રી રાજીવ વાસુદેવન, CII અને આયુર્વેદ આ સત્રમાં વક્તવ્ય આપશે. .
નેશનલ ટેલી-મેડિસિન પહેલ અને ઈ-સંજીવની: આ સત્રનું સંચાલન પ્રો. કે. શ્રીનાથ રેડ્ડી, પ્રમુખ, PHFI દ્વારા કરવામાં આવશે. શ્રી લવ અગ્રવાલ, સંયુક્ત સચિવ, MoHFW ઇ-સંજીવની પર પ્રેઝન્ટેશન આપશે. ડૉ. અરુંધતી ચંદ્રશેખર, MD, NHM કર્ણાટક, સુશ્રી સંગીતા રેડ્ડી, જોઈન્ટ MD, અપોલો હોસ્પિટલ, શ્રી ગિરીશ કૃષ્ણમૂર્તિ, CEO, ટાટા મેડિકલ એન્ડ ડાયગ્નોસ્ટિક્સ, ડૉ. અશ્વિની ગોયલ, અધ્યક્ષ, ટેલિહેલ્થ સ્ટાન્ડર્ડ્સ કમિટી, BIS સત્રના સહભાગીઓ છે.
ટેલી મેન્ટલ હેલ્થ પ્રોગ્રામઃ ડૉ. પ્રતિમા મૂર્તિ, ડિરેક્ટર, નિમ્હાન્સ આ સત્રનું સંચાલન કરશે અને સ્વાગત પ્રવચન આપશે. શ્રી વિકાસ શીલ, AS&MD , MoHFW આ વિષય પર સંક્ષિપ્ત રજૂઆત કરશે. આ સત્રમાં ભાગ લેનારા મહાનુભાવો છે ડો. મોહન આઇઝેક, મનોચિકિત્સાના ક્લિનિકલ પ્રો. યુનિવર્સિટી ઓફ વેસ્ટર્ન ઓસ્ટ્રેલિયા, ડૉ. અનંત ભાન, ગ્લોબલ હેલ્થના સંશોધક, સંગાથ-યુએસએ/ગોવા, ડૉ. પ્રીતિ કુમાર, વાઇસ પ્રેસિડેન્ટ, PHFI, ડો. ટી. કે. શ્રીકાંત, પ્રોફેસર, આઈઆઈઆઈટી બેંગ્લોર અને ડો. કિશોર કુમાર, નિમ્હાન્સ.
ઘોષણાઓના સમય-આધારિત અમલીકરણ માટે સહભાગી અભિગમ વિકસાવવા માટે, હિસ્સેદારો સાથે પૂરતી ક્રિયાપ્રતિક્રિયાને મંજૂરી આપવા માટે સત્રોનું આયોજન કરવામાં આવ્યું છે. પ્રધાનમંત્રીનું સંબોધન ડીડી ન્યૂઝ પર લાઈવ પ્રસારિત થશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 178
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 175.03 કરોડ લોકોને રસી આપવામાં આવી
ભારતમાં સક્રિય કેસનું ભારણ 2,53,739 થયું
સક્રિય કેસનું ભારણ હાલમાં 0.59% છે
સાજા થવાનો દર હાલમાં 98.21% નોંધાયો
છેલ્લા 24 કલાકમાં 60,298 દર્દીઓ સાજા થયા, કુલ વધીને 4,20,37,536 દર્દીઓ સાજા થયા
છેલ્લા 24 કલાકમાં ભારતમાં 22,270 નવા કેસ નોંધાયા
દૈનિક પોઝિટિવીટી દર 1.80% પહોંચ્યો
સાપ્તાહિક પોઝિટિવીટી દર હાલમાં 2.50% છે
કુલ 75.81 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 12,35,471 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 150
પ્રધાનમંત્રીનું કાર્યાલય
પ્રધાનમંત્રીએ હિમાચલ પ્રદેશના પૂર્વ મુખ્યમંત્રી શ્રી વીરભદ્ર સિંહજીના અવસાન અંગે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ હિમાચલ પ્રદેશના પૂર્વ મુખ્યમંત્રી શ્રી વીરભદ્ર સિંહજીના અવસાન અંગે ઉંડા શોકની લાગણી વ્યક્ત કરી છે.
એક ટવીટમાં પ્રધાનમંત્રીએ કહ્યું કે, "શ્રી વીરભદ્ર સિંહજીની લાંબી રાજકીય કારકીર્દિ હતી, સમૃદ્ધ વહીવટી અને કાયદાકીય અનુભવ સાથે તેમણે હિમાચલ પ્રદેશમાં મુખ્ય ભૂમિકા ભજવી હતી અને રાજ્યની પ્રજાની સેવા કરી હતી. તેમના અવસાનથી દુઃખ થયું. તેમના પરિવારજનો અને પ્રસંશકો પ્રત્યે મારી સંવેદના. ઓમ શાંતિ."
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ઇલેક્ટ્રોનિક્સ તથા સૂચના પ્રોદ્યોગિકી મંત્રી
શ્રી સંજય ધોત્રે દ્વારા દેશમાં IT સેવાઓની સ્થિતિની સમીક્ષા કરવામાં આવી
75 મિલીયન લોકો આરોગ્ય સેતુ એપ ડાઉનલોડ કરી ચુક્યા છે
ઇલેક્ટ્રોનીક્સ અને IT, કમ્યુનિકેશન અને માનવ સંસાધન વિકાસ રાજ્ય મંત્રી શ્રી સંજય ધોત્રે દ્વારા આજે વિડીયો કોન્ફરન્સના માધ્યમથી કોવિડ-19 લોકડાઉનના સમયગાળા દરમિયાન ઇલેક્ટ્રોનીક્સ એન્ડ ઇન્ફોર્મેશન ટેકનોલોજી મંત્રાલય ના વિવિધ વિભાગો અને એકમો દ્વારા હાથ ધરવામાં આવેલ પહેલોની સમીક્ષા કરવામાં આવી. મંત્રીએ હાથ ધરવામાં આવેલ જુદા જુદા પગલાઓ માટે સંતોષ વ્યક્ત કર્યો હતો અને વિભાગોને સોશ્યલ ડિસ્ટન્સિંગના તમામ નિયમોનું પાલન કરીને દેશની સેવામાં પોતાનું સંપૂર્ણ યોગદાન આપવા માટે પ્રોત્સાહિત કર્યા હતા.
મંત્રીને માહિતી આપવામાં આવી હતી કે 75 મિલીયન લોકો પોતાના મોબાઇલ ફોનમાં આરોગ્ય સેતુ એપ ડાઉનલોડ કરી ચુક્યા છે. તેમણે આ એપને કોવિડ-19 સામે લડવા માટેના સૌથી મહત્વના સાધન તરીકે અને વૈશ્વિક મહામારીના આ સમય દરમિયાન સામાન્ય જનતા માટે એક જીવાદોરી સમાન ગણાવી. તેમણે આ એપને વધુમાં વધુ લોકો સુધી પહોંચતી કરવા માટે શક્ય તમામ પ્રયાસો કરવા જણાવ્યું.
મંત્રી ઇન્ફોર્મેશન ટેકનોલોજી  અને IT ઇનેબલ્ડ સેવાઓ  ક્ષેત્ર ઉપર ઝીણવટભરી નજર રાખી રહ્યા છે અને લોકડાઉન બાદ આ ક્ષેત્રોને ધીમે ધીમે ખોલવા વિષે તેમણે મુખ્ય અધિકારીઓ સાથે વિસ્તૃત ચર્ચા પણ હાથ ધરી હતી. તેમણે અધિકારીઓ અને હિતધારકોને IT ઉપાયો અને સેવાઓ એ રીતે શોધી કાઢવા જણાવ્યું કે આ પ્રકારના કપરા સમય દરમિયાન સામાન્ય માણસોને સૌથી વધુ લાભપ્રદ બની શકે. તેમણે દેશમાં તમામ ક્ષેત્ર માટે કરોડરજ્જુ તરીકે ITની અત્યંત મહત્વની ભૂમિકા ઉપર ભાર મૂક્યો હતો. તેમણે કહ્યું કે સંકટના આ સમયમાં ભારત સરકાર પ્રધાનમંત્રી શ્રી નરેન્દ્ર મોદીના બહુઆયામી નેતૃત્વમાં અથાકપણે કાર્ય કરી રહી છે. તેમણે ઉમેર્યું કે માનવતાની સેવા કરવાની જે ઐતિહાસિક તક આપણને મળી છે તેનો પૂરેપૂરો ઉપયોગ કરવો જોઈએ અને સામાન્ય જનતાને રાહત આપવા માટે શક્ય તમામ પ્રયાસો કરવા જોઈએ.
સમગ્ર દેશમાં CSCsના ઘણા વિશાળ નેટવર્કનો ઉલ્લેખ કરતા મંત્રીએ જણાવ્યું હતું કે તેમની સેવાઓનો ઉપયોગ સંકટની આ ક્ષણો દરમિયાન ખાસ કરીને અંતરિયાળ વિસ્તારોમાં ટેલી મેડિસીન સેવાઓ પૂરી પાડવા માટે પણ કરી શકાય. આ એવા લોકોને જરૂરી ઘણી રાહત આપશે કે જેઓ આ લોકડાઉનના સમયગાળા દરમિયાન મેડીકલ સેવાઓ મેળવવામાં ઘણી મુશ્કેલીનો સામનો કરી રહ્યા છે.
GP/DS
(Visitor Counter : 221
PIB Headquarters
કોવિડ-19 વિશે PIBનું દૈનિક બુલેટીન
કોવિડ-19 વિશે PIBનું દૈનિક બુલેટીન
- ભારત એક નવા શિખરે પહોંચ્યું: કુલ સાજા થયેલાની સંખ્યા 20 લાખ કરતાં વધારે
- છેલ્લા 24 કલાકમાં અત્યાર સુધીમાં એક દિવસમાં સૌથી વધુ 60,091 દર્દીઓ સાજા થયા
- ભારતમાં દર્દીઓ સાજા થવાનો દર પણ સૌથી ટોચ પર પહોંચ્યો, સાજા થવાનો દર 73% કરતાં વધારે
- ડિજિટલ ભારત માટે મોટી જીત: આરોગ્ય મંત્રાલયની ‘ઇ-સંજીવની’ ટેલિમેડિસિન સર્વિસે 2 લાખ ટેલિ-કન્સલ્ટેશનની વિક્રમજનક નોંધણી કરી
- ભારત વધુ પરીક્ષણ કરવાના પથ પર અગ્રેસર: સતત બીજા દિવસે 8 લાખથી વધુ પરીક્ષણ પ્રતિદિન કરવામાં આવ્યા
- પ્રત્યેક દસ લાખની વસતીએ પરીક્ષણો  સતત વધારા સાથે 23,002ને પાર થયા, જયારે પોઝિટીવટી 8%ની સ્થિર સપાટીએ

Press Information Bureau
Ministry of Information and Broadcasting
Government of India
ભારત એક નવા શિખરે પહોંચ્યું: કુલ સાજા થયેલાની સંખ્યા 20 લાખ કરતાં વધારે, છેલ્લા 24 કલાકમાં અત્યાર સુધીમાં એક દિવસમાં સૌથી વધુ 60,091 દર્દીઓ સાજા થયા, ભારતમાં દર્દીઓ સાજા થવાનો દર પણ સૌથી ટોચ પર પહોંચ્યો, સાજા થવાનો દર 73% કરતાં વધારે
વધુ વિગતો માટે: https://pib.gov.in/PressReleasePage.aspx?PRID=1646881
ડિજિટલ ભારત માટે મોટી જીત: આરોગ્ય મંત્રાલયની ‘ઇ-સંજીવની’ ટેલિમેડિસિન સર્વિસે 2 લાખ ટેલિ-કન્સલ્ટેશનની વિક્રમજનક નોંધણી કરી
વધુ વિગતો માટે: https://pib.gov.in/PressReleasePage.aspx?PRID=1646913
ભારત વધુ પરીક્ષણ કરવાના પથ પર અગ્રેસર: સતત બીજા દિવસે 8 લાખથી વધુ પરીક્ષણ પ્રતિદિન કરવામાં આવ્યા, પ્રત્યેક દસ લાખની વસતીએ પરીક્ષણો  સતત વધારા સાથે 23,002ને પાર થયા, જયારે પોઝિટીવટી 8%ની સ્થિર સપાટીએ
વધુ વિગતો માટે: https://pib.gov.in/PressReleasePage.aspx?PRID=1646953
મંત્રીમંડળે કોવિડ-19 દ્વારા થતા આર્થિક તણાવને પાવર સેક્ટરની લેણાંમાં પ્રવાહિતા પ્રદાન કરવાનાં પગલાઓને મંજૂરી આપી
વધુ વિગતો માટે: https://www.pib.gov.in/PressReleseDetail.aspx?PRID=1646945
'ધનવંતરી રથ’ દ્વારા આયુર્વેદને દિલ્હી પોલીસ પરિવારોના ઘર આંગણે લવાશે, એઆઈઆઈએ અને દિલ્હી પોલીસ વચ્ચે એમઓયુ પર હસ્તાક્ષર
વધુ વિગતો માટે: https://pib.gov.in/PressReleasePage.aspx?PRID=1646768
શેરી વિક્રેતાઓ પાસેથી લોન અરજીઓ મેળવવા ઉપયોગકર્તાને સુવિધાજનક ડિજિટલ ઇન્ટરફેસ પ્રદાન કરવા મોબાઇલ એપનો શુભારંભ કરવામાં આવ્યો
વધુ વિગતો માટે: https://pib.gov.in/PressReleasePage.aspx?PRID=1646908
સ્થાનાંતરિત થનારાઓ માટે આત્મનિર્ભર ભારત યોજના - એક સર્વગ્રાહી દ્રષ્ટિકોણ
વધુ વિગતો માટે: https://pib.gov.in/PressReleasePage.aspx?PRID=1646801
કોવિડ -19 માટે એસસીટીઆઈએમએસટી અને આઈઆઈટી મદ્રાસે સ્ટાર્ટ અપ પોર્ટેબલ હોસ્પિટલ માળખાની સ્થાપના કરી
વધુ વિગતો માટે: https://www.pib.gov.in/PressReleseDetail.aspx?PRID=1646970
ડૉ. હર્ષ વર્ધને એફએસએસએઆઈની ઇટ રાઇટ ચેલેન્જ ઓરિએન્ટેશન વર્કશોપને ડિજિટલી સંબોધિત કરી
વધુ વિગતો માટે: https://www.pib.gov.in/PressReleseDetail.aspx?PRID=1646991
FACT CHECK
(
પ્રધાનમંત્રીનું કાર્યાલય
પ્રધાનમંત્રી 10 ડિસેમ્બર 2020ના રોજ નવા સંસદ ભવનની ઇમારતનો શિલાન્યાસ કરશે
પ્રધાનમંત્રી શ્રી નરેન્દ્ર મોદી 10 ડિસેમ્બર 2020ના રોજ નવી દિલ્હીમાં સંસદ માર્ગ ખાતે નિર્માણ પામનારા નવા સંસદ ભવનની ઇમારતનો શિલાન્યાસ કરશે. નવી ઇમારત ‘આત્મનિર્ભર ભારત’ની દૂરંદેશીનો આંતરિક હિસ્સો છે જેના દ્વારા સ્વતંત્રતા પછી પહેલી વખત લોકોની સંસદનું નિર્માણ કરવાની સીમાચિહ્નરૂપ તક સાંપડશે, જે 2022માં સ્વતંત્રતાની 75મી વર્ષગાંઠે ‘નવા ભારત’ની જરૂરિયાતો અને મહત્વાકાંક્ષાઓ સાથે બંધબેસતી ઇમારત હશે.
નવા સંસદ ભવનની ઇમારત અદ્યતન, પોતાના ક્ષેત્રમાં શ્રેષ્ઠ અને ઉર્જા કાર્યદક્ષ હશે. વર્તમાન સંસદ ભવનની બાજુમાં જ બની રહેલી ત્રિકોણાકાર ઇમારત અત્યંત સુવ્યવસ્થિત સુરક્ષા સુવિધાઓથી સજ્જ હશે. લોકસભાનું કદ વર્તમાન કદ કરતાં ત્રણ ગણું વધારે રહેશે અને રાજ્યસભાનું કદ પણ નોંધપાત્ર પ્રમાણમાં મોટું રહેશે. નવી ઇમારતનું ઇન્ટિરિયર ભારતીય સંસ્કૃતિ અને આપણી પ્રાદેશિક કળાઓ, કારીગરી, વસ્ત્રો અને સ્થાપત્યનું ભવ્ય સંમિશ્રણ રજૂ કરનારું હશે. ડિઝાઇન કરેલા પ્લાનમાં ધ્યાનાકર્ષક મધ્યસ્થ બંધારણીય ગેલેરી માટે જગ્યા પણ સામેલ છે જે સામાન્ય જનતા માટે પ્રવેશપાત્ર રહેશે.
નવા સંસદ ભવનની ઇમારતના બાંધકામમાં સંસાધન કાર્યદક્ષ હરિત ટેકનોલોજીનો ઉપયોગ કરવામાં આવશે, પર્યાવરણને અનુકૂળ પ્રવૃત્તિઓને પ્રોત્સાહન અપાશે, રોજગારીની તકોનું સર્જન થશે અને આર્થિક પુનરુત્થાનમાં યોગદાન આપશે. તેમાં ઉચ્ચ ગુણવત્તાની ધ્વનિ સુવિધા અને દૃશ્ય-શ્રાવ્ય સુવિધાઓ, ઉન્નત અને અનુકૂળ બેઠક વ્યવસ્થા, કાર્યદક્ષ અને સમાવેશી તાત્કાલિક નિષ્કાસન જોગવાઇઓ હશે. આ ઇમારતમાં સર્વોચ્ચ સલામતી ધોરણોનું પાલન કરવામાં આવશે જેમાં સેસ્મિક ઝોન 5ની જરૂરિયાતો અનુસાર માપદંડો પણ સામેલ રહેશે અને જાળવણી તેમજ પરિચાલન સરળતાથી થાય તેવી ડિઝાઇન તૈયાર કરાશે.
આ કાર્યક્રમમાં લોકસભાના આદરણીય અધ્યક્ષ શ્રી ઓમ બિરલા, સંસદીય બાબતોના મંત્રી શ્રી પ્રહલાદ વેંકટેશ જોશી, આવાસ અને શહેરી બાબતોના રાજ્યમંત્રી  શ્રી હરદીપ એસ. પૂરી, રાજ્યસભાના ઉપાધ્યક્ષ શ્રી હરિવંશ નારાયણ સિંહ તેમજ કેન્દ્રીય કેબિનેટ મંત્રીઓ, રાજ્યમંત્રીઓ, સંસદસભ્યો, સચિવો, રાજદ્વારીઓ/ઉચ્ચ આયુક્તો સહિત અંદાજે 200 મહાનુભવો ઉપસ્થિત રહેશે જેનું જીવંત વેબકાસ્ટ કરવામાં આવશે.
SD/GP/BT
(
મંત્રીમંડળ
મંત્રીમંડળે અનિયંત્રિત ફિક્સ્ડ ડિપોઝિટ સ્કીમ પર પ્રતિબંધ મૂકતાં બિલ, 2019ને મંજૂરી આપી
બિલ સંસદનાં આગામી સત્રમાં રજૂ કરવામાં આવશે
પ્રધાનમંત્રી શ્રી નરેન્દ્ર મોદીની અધ્યક્ષતામાં યોજાયેલી કેન્દ્રીય મંત્રીમંડળીની બેઠકમાં અનિયંત્રિત ફિક્સ્ડ ડિપોઝિટ યોજના પર પ્રતિબંધ મૂકવાનાં બિલ, 2019ને મંજૂરી આપી હતી. આ બિલ અનિયંત્રિત ફિક્સ્ડ ડિપોઝિટ યોજના પર પ્રતિબંધ મૂકતાં વટહુકમ, 2019નું સ્થાન લેશે.
અનિયંત્રિત ફિક્સ્ડ ડિપોઝિટ યોજના પર પ્રતિબંધ મૂકતા બિલ, 2019 હવે 21 તારીખે લાગુ કરેલા વટહુકમનું સ્થાન લેશે, અન્યથા સંસદની બેઠકમાં ફરી છ અઠવાડિયા પછી આ વટહુકમ રદ થઈ જશે.
અસર :
આ બિલ દેશમાં ગેરકાયદેસર રીતે જમા થઈ રહેલા નાણાંની સમસ્યાનું સમાધાન કરવામાં મદદરૂપ થશે. હાલ ગેરકાયદેસર ફિક્સ્ડ ડિપોઝિટ યોજનાઓનું નિયમનકારી ખામીઓનો લાભ ઉઠાવીને અને કડક વહીવટી નિયમોનાં અભાવે ગરીબ લોકોની પરસેવાની કમાણીમાંથી થતી બચતની ઉચાપત કરી જાય છે.
પૃષ્ઠભૂમિ :
અનિયંત્રિત ફિક્સ્ડ ડિપોઝિટ યોજના પર પ્રતિબંધ મૂકતું બિલ, 2018 પર લોકસભાએ 13 ફેબ્રુઆરી, 2019ની પોતાની બેઠકમાં વિચારણા કરી હતી અને એને ચર્ચાવિચારણા પછી પ્રસ્તાવિત સરકારી સંશોધનોનાં માધ્યમથી અનિયંત્રિત ફિક્સ્ડ ડિપોઝિટ પર પ્રતિબંધ મૂકતાં બિલ, 2019 સ્વરૂપે પસાર કરવામાં આવ્યું હતું. પણ એનાં પર રાજ્યસભા વિચાર ન કરી શકી અને બિલ પસાર ન કરી શકી, કારણ કે એ જ દિવસે રાજ્યસભાની બેઠક અનિશ્ચિત મુદ્દત માટે મોકૂફ કરવામાં આવી હતી.
RP
(Visitor Counter : 151
કાપડ મંત્રાલય
NIFT ગાંધીનગર ખાતે હિન્દી પખવાડિયું
હિન્દીના પ્રચાર અને પ્રસારને પ્રોત્સાહન આપવા માટે, દર વર્ષે 14 સપ્ટેમ્બરને હિન્દી દિવસ તરીકે ઉજવવામાં આવે છે. દર વર્ષની જેમ આ વર્ષે પણ NIFT ગાંધીનગર ખાતે 14 થી 29 સપ્ટેમ્બર દરમિયાન હિન્દી પખવાડિયા 2023નું આયોજન કરવામાં આવ્યું છે.આ પરંપરાની સાતત્યતા જાળવીને હિન્દી દિવસે હિન્દી પખવાડિયા 2023નું ઉદ્ઘાટન નિયામકશ્રીના હસ્તે દીપ પ્રાગટ્ય કરીને કરવામાં આવ્યું હતું.
આદરણીય નિયામક પ્રો.  સમીર સૂદ જીએ હિન્દી દિવસ પર દરેકને અભિનંદન આપ્યા અને તમામ અધિકારીઓ/કર્મચારીઓ/શિક્ષકો/વિદ્યાર્થીઓને રાજભાષાની પ્રતિજ્ઞા લેવડાવી અને હિન્દીના પ્રચારમાં સહકાર આપવા અને હિન્દી પખવાડિયા દરમિયાન યોજાતી સ્પર્ધાઓમાં ભાગ લેવા જણાવ્યું. કહ્યું ઉદ્ઘાટન સમારોહ સમયે નામ અભિધા પ્રવૃત્તિનું આયોજન કરવામાં આવ્યું હતું જેમાં સૌએ ઉત્સાહભેર ભાગ લીધો હતો.
NIFT ગાંધીનગર ખાતે પખવાડિયા દરમિયાન નીચેની સ્પર્ધાઓનું આયોજન કરવામાં આવી રહ્યું છે -
1-હિન્દી ટાઈપીંગ સ્પીડ કોમ્પીટીશન
2-હિન્દી પોસ્ટર બનાવવાની સ્પર્ધા,
3- હિન્દી ક્વિઝ સ્પર્ધા
4-હિન્દી નિબંધ સ્પર્ધા
5- હિન્દી ચિત્ર જુઓ અને વાર્તા સ્પર્ધા લખો
6- હિન્દી શ્રુતિ લેખન સ્પર્ધા
હિન્દી પખવાડા 2023 ના અવસર પર, અમને માનનીય કાપડ મંત્રી, માનનીય રેલ્વે અને કાપડ રાજ્ય મંત્રી, માનનીય સચિવ કાપડ મંત્રાલય, માનનીય મહાનિર્દેશક  અને માનનીય સચિવ સત્તાવાર ભાષા, ગૃહ મંત્રાલય, તરફથી સંદેશા પણ મળ્યા. ભારત સરકાર તરફથી માનનીય મંત્રીમંડળ. ગૃહ મંત્રી શ્રી અમિત શાહ જીનો સંદેશો મળ્યો, આ તમામ સંદેશાઓ આ પ્રસંગે સૌની સમક્ષ રજૂ કરવામાં આવ્યા.
CB/GP/JD
(Visitor Counter : 60
પ્રધાનમંત્રીનું કાર્યાલય
પ્રધાનમંત્રીએ શ્રીમંત છત્રપતિ શિવાજીરાજે ભોસલેજીના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ શ્રીમંત છત્રપતિ શિવાજીરાજે ભોસલેજીના નિધન પર ઘેરા શોકની લાગણી વ્યક્ત કરી છે. શ્રી મોદીએ કહ્યું કે તેઓ એક ગતિશીલ અને બહુપક્ષીય વ્યક્તિત્વ હતા જેમણે લોકોમાં વ્યાપકપણે કામ કર્યું હતું.
પ્રધાનમંત્રીએ ટ્વીટ કર્યું;
"શ્રીમંત છત્રપતિ શિવાજીરાજે ભોસલેજીના નિધનથી દુઃખી થયો છું. તેઓ એક ગતિશીલ અને બહુપક્ષીય વ્યક્તિત્વ હતા જેમણે લોકોમાં વ્યાપકપણે કામ કર્યું હતું. તેમણે સતારાની પ્રગતિમાં સમૃદ્ધ યોગદાન આપ્યું હતું. તેમના પરિવાર, મિત્રો અને પ્રશંસકો પ્રત્યે સંવેદના. ઓમ શાંતિ."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીશ્રીએ રવિ દહિયાને પુરુષોની ફ્રી સ્ટાઇલ 57 કિગ્રા કુસ્તીમાં ગોલ્ડ મેડલ જીતવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ રવિ દહિયાને બર્મિંગહામ કોમનવેલ્થ ગેમ્સ 2022માં પુરુષોની ફ્રી સ્ટાઇલ 57 કિગ્રા કુસ્તીમાં ગોલ્ડ મેડલ જીતવા બદલ અભિનંદન પાઠવ્યા છે.
પ્રધાનમંત્રીશ્રીએ ટ્વીટ કર્યું;
"તેઓ એક ચેમ્પિયનની જેમ રમ્યા અને આપણા રાષ્ટ્ર માટે ખૂબ જ ગર્વ લાવ્યા. બર્મિંગહામ CWGમાં ગોલ્ડ જીતવા બદલ અસાધારણ @ravidahiya60 ને અભિનંદન. તેમની સફળતા એ સાબિત કરે છે કે જો કોઈ જુસ્સાદાર અને સમર્પિત હોય તો કોઈ સ્વપ્ન બહુ મોટું નથી હોતું. #Cheer4India"
SD/GP/JD
(
મંત્રીમંડળ
મંત્રીમંડળે નાદારી અને નાદારીપણાની આચારસંહિતા  વિધેયક, 2019ને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે આજે ઇન્સોલ્વન્સી એન્ડ બેંકરપ્સી કોડ  વિધેયક, 2019નાં માધ્યમથી નાદારી અનદેવાળિયાની આચારસંહિતા, 2016ની સંહિતામાં અનેક સુધારાવધારા કરવાનાં પ્રસ્તાવને મંજૂરી આપી હતી. સંશોધનનો લક્ષ્યાંક સંહિતાનાં ઉદ્દેશો પૂર્ણ કરવા તથા વેપારવાણિજ્યમાં વધારે સુગમતા સુનિશ્ચિત કરવા માટે નાદારીમાં સમાધાન પ્રક્રિયામાં આવી રહેલી વિશેષ મુશ્કેલીઓ દૂર કરવાનો છે.
પ્રસ્તાવની વિગત
સંશોધન વિધેયકનો ઉદ્દેશ કલમ 5 , 5 , 7, 11, 14, 16 , 21 , 23 , 29 એ, 227, 239, 240માં સંશોધન કરવાની સાથે સાથે નાદારી અને નાદારીપણા સંહિતા, 2016 માં એક નવી કલમ 32એને સામેલ કરવાનો છે.
અસર
- સંહિતામાં સુધારો કરવા માટે આવતી સમસ્યાઓ દૂર થશે, સીઆઈઆરપી સુવ્યવસ્થિત થશે અને અંતિમ વિકલ્પ ધરાવતા નાણાકીય પોષણના સંરક્ષણથી નાણાકીય સંકટનો સામનો કરી રહેલા ક્ષેત્રોમાં રોકાણને પ્રોત્સાહન મળશે.
- કોર્પોરેટ નાદારી સમાધાન પ્રક્રિયા  શરૂ કરવામાં થતી ગરબડોને અટકાવવા માટે વ્યાપક નાણાકીય ઋણધારકો માટે વધારાની પ્રારંભિક મર્યાદા શરૂ કરવામાં આવી છે, જેનું પ્રતિનિધિત્વ એક અધિકૃત પ્રતિનિધિ કરશે.
- આ સુનિશ્ચિત કરવામાં આવશે કે કોર્પોરેટ ઋણધારકના વેપારનો આધાર નબળો ન પડે અને એનો વ્યવસાય સતત જળવાઈ રહે. આ માટે સ્પષ્ટ કરવામાં આવશે કે ઋણ અટકાવવાની સમયગાળા દરમિયાન લાઇસન્સ પરમિટ, છૂટછાટો, મંજૂરી વગેરેનો અંત લાવવામાં નહીં આવે અથવા રદ કરવામાં નહીં આવે કે પછી એને રિન્યૂ નહીં કરવામાં આવે.
- આઇબીસી અંતર્ગત કોર્પોરેટ ઋણધારકોને સંરક્ષણ પ્રદાન કરવામાં આવશે. આ અંતર્ગત અગાઉનું મેનેજમેન્ટ/પ્રમોટરો દ્વારા થયેલા અપરાધો માટે સફળ નાદારી સમાધાન અરજી પર કોઈ ગુનાહિત કાર્યવાહી નહીં કરવામાં આવે.
RP/DS
(Visitor Counter : 126
ગૃહ મંત્રાલય
કેન્દ્રીય ગૃહ અને સહકારિતા મંત્રી શ્રી અમિત શાહે ટાઈમ મેગેઝિન દ્વારા "2022ના વિશ્વના 50 મહાન સ્થળો" ની યાદીમાં ભારતના પ્રથમ યુનેસ્કો વર્લ્ડ હેરિટેજ સિટી, અમદાવાદને સામેલ કરવા બદલ દેશવાસીઓને અભિનંદન પાઠવ્યા છે
દરેક ભારતીય માટે, ખાસ કરીને ગુજરાતના લોકો માટે એ ખૂબ જ ગર્વની વાત છે કે ભારતનું પ્રથમ યુનેસ્કો વર્લ્ડ હેરિટેજ સિટી, અમદાવાદ હવે ટાઈમ મેગેઝિન દ્વારા "વર્લ્ડના 50 ગ્રેટેસ્ટ પ્લેસ ઓફ 2022"ની યાદીમાં સામેલ થયું છે.
તે 2001થી વડાપ્રધાન નરેન્દ્ર મોદીના દૂરંદેશી વિચારોનું પરિણામ છે, જેણે ગુજરાતમાં વિશ્વ-સ્તરીય માળખાકીય સુવિધાઓ બનાવવાનો પાયો નાખ્યો હતો.
સાબરમતી રિવરફ્રન્ટ હોય કે અમદાવાદનું સાયન્સ સિટી, શ્રી નરેન્દ્ર મોદીએ હંમેશા નેક્સ્ટ-જન ઈન્ફ્રાસ્ટ્રક્ચર બનાવવા અને ભારતનું ભવિષ્ય તૈયાર કરવા પર ભાર મૂક્યો છે.
કેન્દ્રીય ગૃહ અને સહકારિતા મંત્રી શ્રી અમિત શાહે ટાઈમ મેગેઝિન દ્વારા "2022ના વિશ્વના 50 મહાન સ્થળો" ની યાદીમાં ભારતના પ્રથમ યુનેસ્કો વર્લ્ડ હેરિટેજ સિટી, અમદાવાદનો સમાવેશ કરવા બદલ દેશવાસીઓને અભિનંદન પાઠવ્યા છે.
ટ્વીટ્સની શ્રેણીમાં, શ્રી અમિત શાહે જણાવ્યું હતું કે "દરેક ભારતીય માટે, ખાસ કરીને ગુજરાતના લોકો માટે ખૂબ જ ગર્વની વાત છે કે ભારતનું પ્રથમ યુનેસ્કો વર્લ્ડ હેરિટેજ સિટી, અમદાવાદ હવે ટાઇમ મેગેઝિન દ્વારા "2022 ના વિશ્વના 50 મહાન સ્થળો" ની યાદીમાં સામેલ થયું છે. દરેકને અભિનંદન!".
શ્રી શાહે જણાવ્યું હતું કે “2001થી, શ્રી નરેન્દ્ર મોદીના દૂરંદેશી વિચારોએ ગુજરાતમાં વિશ્વ-સ્તરીય માળખાકીય સુવિધાઓનો પાયો નાખ્યો હતો. સાબરમતી રિવરફ્રન્ટ હોય કે અમદાવાદનું સાયન્સ સિટી હોય, શ્રી મોદીએ હંમેશા નેક્સ્ટ-જન ઈન્ફ્રાસ્ટ્રક્ચર બનાવવા અને ભારતનું ભવિષ્ય તૈયાર કરવા પર ભાર મૂક્યો છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રીએ FIDE વર્લ્ડ કપમાં નોંધપાત્ર પ્રદર્શન માટે પ્રજ્ઞાનંદની પ્રશંસા કરી
પ્રધાનમંત્રી શ્રી નરેન્દ્ર મોદીએ FIDE વર્લ્ડ કપમાં નોંધપાત્ર પ્રદર્શન માટે ચેસના ગ્રાન્ડમાસ્ટર આર પ્રજ્ઞાનંધાની પ્રશંસા કરી હતી.
પ્રધાનમંત્રીએ X પર પોસ્ટ કર્યું
"અમને FIDE વર્લ્ડ કપમાં તેના નોંધપાત્ર પ્રદર્શન માટે પ્રજ્ઞાનંદ પર ગર્વ છે! તેણે તેની અસાધારણ કુશળતા દર્શાવી અને ફાઇનલમાં પ્રચંડ મેગ્નસ કાર્લસનને સખત લડત આપી. આ કોઈ નાની સિદ્ધિ નથી. તેની આગામી ટુર્નામેન્ટ્સ માટે તેને ખૂબ ખૂબ શુભેચ્છાઓ."
CB/GP/JD
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 108.21 કરોડ લોકોને રસી આપવામાં આવી
છેલ્લા 24 કલાકમાં ભારતમાં 10,853 નવા કેસ નોંધાયા
સાજા થવાનો દર હાલમાં 98.24% નોંધાયો, માર્ચ 2020 પછીથી સૌથી વધુ
છેલ્લા 24 કલાકમાં 12,432 દર્દીઓ સાજા થયા, કુલ વધીને 3,37,49,900 દર્દીઓ સાજા થયા
સક્રિય કેસ કુલ કેસનાં 1% કરતા ઓછા છે, હાલમાં 0.42% છે, માર્ચ 2020 પછી સૌથી ઓછા
ભારતમાં સક્રિય કેસનું ભારણ 1,44,845 થયું, 260 દિવસમાં સૌથી ઓછું
સાપ્તાહિક પોઝિટિવીટી દર છેલ્લા 44 દિવસથી 2% કરતા ઓછો થઈ ગયો છે, હાલમાં 1.28% છે
દૈનિક પોઝિટિવીટી દર 1.18% પહોંચ્યો, છેલ્લા 34 દિવસથી 2% કરતા ઓછો
કુલ 61.48 કરોડ પરીક્ષણો કરવામાં આવ્યા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 169
પ્રધાનમંત્રીનું કાર્યાલય
પ્રધાનમંત્રીએ દૂતી ચંદને મહિલાઓની 100 મીટર દોડમાં સુવર્ણ ચંદ્રક જીતવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ મહિલાઓની 100 મીટર દોડમાં સુવર્ણ ચંદ્રક જીતવા બદલ દૂતી ચંદને અભિનંદન પાઠવ્યા હતા.
પ્રધાનમંત્રીએ કહ્યું કે, “અસાધારણ રમતવીરની અદ્વિતીય સિદ્ધિ ! મહિલાઓની 100 મીટર દોડની ફાઈનલમાં સખત પરિશ્રમ અને સારા પ્રદર્શન દ્વારા સુવર્ણ ચંદ્રક જીતવા બદલ દૂતી ચંદને અભિનંદન. તમે ભારતને ગૌરવ અપાવ્યું છે.”
DK/NP/J.Khunt/GP/RP
(Visitor Counter : 134
મંત્રીમંડળ
મંત્રીમંડળે છત્તીસગઢની અનુસુચિત જનજાતિઓની યાદીમાં પુનઃચકાસણી કરવા માટે મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે છત્તીસગઢના અનુસુચિત જનજાતિઓ ની યાદીમાં પુનઃચકાસણી કરવા માટે બંધારણ આદેશ   બીલ, 2016માં અધિકૃત સુધારાઓ કરવા માટેના પ્રસ્તાવને મંજૂરી આપી દીધી છે.
છત્તીસગઢના અનુસુચિત જનજાતિની યાદીમાં નીચેના પરિવર્તનો કરવામાં આવશે:
- પ્રવિષ્ટિ 5માં, “ભારિયા ભૂમિયા” પછી નીચેના નામો ઉમેરવામાં આવશે:
“ભુઈંયા, ભૂઈયાન, ભૂયાન”.
- પ્રવિષ્ટિ 14માં નીચે મુજબ ફેરફારો કરવામાં આવશે:
“14. ધનવાર, ધનુહર, ધનુવર”
- પ્રવિષ્ટિ 32 અને ૩૩માં નીચેની પ્રવિષ્ટિઓ ઉમેરવામાં આવશે:
“32. નાગેસિયા, નગાસિયા, કિસાન ૩૩. ઓરાંવ, ધાનકા, ધનગઢ”:
- 41ની પ્રવિષ્ટિ માટે નીચેના ફેરફારો કરવામાં આવશે:
“41 સવર, સંવારા, સોનરા, સાઓનરા” અને
- 42ની પ્રવિષ્ટિ પછી નીચે મુજબની પ્રવિષ્ટિ દાખલ કરવામાં આવશે:-
“43. બિનઝિયા”.
આ કાયદાને બંધારણ  આદેશ  બિલ 2019 તરીકે ઓળખવામાં આવી શકે છે. આ બિલ કાયદો બની જાય તે પછી છત્તીસગઢની અનુસુચિત જનજાતિની નવી સુધારેલ યાદીમાં ઉમેરવામાં આવેલ સમુદાયના સભ્યો પણ સરકારની વર્તમાન યોજનાઓ અંતર્ગત અનુસુચિત જનજાતિઓ માટેના લાભ મેળવવા માટે લાયક બની શકશે. આ પ્રકારની કેટલીક યોજનાઓમાં પોસ્ટ મેટ્રિક શિષ્યવૃત્તિ, રાષ્ટ્રીય ઓવરસીઝ શિષ્યવૃત્તિ, નેશનલ ફેલોશીપ, ટોપ ક્લાસ એજ્યુકેશન, રાષ્ટ્રીય અનુસુચિત જનજાતિ ફાયનાન્સ અને ડેવલપમેન્ટ કોર્પોરેશનમાંથી કન્સેશનલ લોન, એસટી છોકરાઓ અને છોકરીઓ માટે હોસ્ટેલ્સ વગેરેનો સમાવેશ થાય છે. આ ઉપરાંત સરકારની નીતિઓ અનુસાર તેમને નોકરીઓમાં અને શૈક્ષણિક સંસ્થાઓમાં પ્રવેશ મેળવવા માટે અનામતનો પણ લાભ મળશે.
(Visitor Counter : 190
પ્રધાનમંત્રીનું કાર્યાલય
પ્રધાનમંત્રી શ્રીએ ફ્રાન્સના શતોરુમાં પેરા શૂટિંગ વર્લ્ડ કપમાં ગોલ્ડ જીતવા બદલ મનીષ નરવાલ અને રૂબિના ફ્રાન્સિસને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ ફ્રાન્સના શતોરુમાં પેરા શૂટિંગ વર્લ્ડ કપમાં ગોલ્ડ જીતવા બદલ મનીષ નરવાલ અને રૂબિના ફ્રાન્સિસને અભિનંદન પાઠવ્યા છે.
એક ટ્વીટમાં, પ્રધાનમંત્રીએ કહ્યું:
"#Chateauroux2022 ખાતે 10 મીટર એર પિસ્તોલ મિક્સ્ડ ઈવેન્ટમાં ગોલ્ડ જીતવા બદલ મનીષ નરવાલ અને રૂબીના ફ્રાન્સિસ પર ગર્વ છે.
આ ખાસ જીત માટે તેમને અભિનંદન. તેમના આગામી પ્રયાસો માટે શુભેચ્છાઓ.”
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(